CELEX: 32016R2375
Language: el
Date: 2016-10-12 00:00:00
Title: Κατ' εξουσιοδότηση κανονισμός (ΕΕ) 2016/2375 της Επιτροπής, της 12ης Οκτωβρίου 2016, για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα

23.12.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 352/39
               
            ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/2375 ΤΗΣ ΕΠΙΤΡΟΠΉΣ
      της 12ης Οκτωβρίου 2016
      για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ (1) του Συμβουλίου, και ιδίως το άρθρο 15 παράγραφος 6 και το άρθρο 18 παράγραφοι 1 και 3,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της ΕΕ, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
               
            
                  (2)
               
               
                  Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
               
            
                  (3)
               
               
                  Με τον κατ' εξουσιοδότηση κανονισμό (ΕΕ) 2015/2438 (2), η Επιτροπή θέσπισε ένα σχέδιο απορρίψεων για ορισμένους τύπους βενθοπελαγικής αλιείας στα βορειοδυτικά ύδατα για την περίοδο 2016-2018 ύστερα από κοινή σύσταση που υποβλήθηκε από τα κράτη μέλη το 2015.
               
            
                  (4)
               
               
                  Το Βέλγιο, η Ιρλανδία, η Ισπανία, η Γαλλία, οι Κάτω Χώρες και το Ηνωμένο Βασίλειο έχουν άμεσο συμφέρον στη διαχείριση της αλιείας στα Βορειοδυτικά Ύδατα. Στις 3 Ιουνίου 2016, τα εν λόγω κράτη μέλη υπέβαλαν νέα κοινή σύσταση στην Επιτροπή, κατόπιν διαβούλευσης με το Γνωμοδοτικό Συμβούλιο Βορειοδυτικών Υδάτων. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ). Τα μέτρα που περιλαμβάνει η κοινή σύσταση συνάδουν με το άρθρο 18 παράγραφος 3 του κανονισμού (ΕΕ) αριθ. 1380/2013 και μπορούν να περιληφθούν στον παρόντα κανονισμό.
               
            
                  (5)
               
               
                  Όσον αφορά τα Βορειοδυτικά Ύδατα, σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται για τα είδη που προσδιορίζουν την αλιεία και υπόκεινται σε όρια αλιευμάτων το αργότερο από την 1η Ιανουαρίου 2016. Η κοινή σύσταση καθόρισε τους στόλους που θα υπόκεινται στην υποχρέωση εκφόρτωσης στη μεικτή αλιεία γάδου, μπακαλιάρου εγκλεφίνου, νταουκιού Ατλαντικού και μαύρου μπακαλιάρου, στην αλιεία καραβίδας, στη μεικτή αλιεία γλώσσας και ευρωπαϊκής χωματίδας, και στην αλιεία μπακαλιάρου μερλούκιου και κίτρινου μπακαλιάρου.
               
            
                  (6)
               
               
                  Με τον κατ' εξουσιοδότηση κανονισμό (ΕΕ) 2015/2438 θεσπίστηκαν διατάξεις για την εισαγωγή της υποχρέωσης εκφόρτωσης για ορισμένους τύπους αλιείας βενθοπελαγικών ειδών στα βορειοδυτικά ύδατα για την περίοδο 2016-2018.
               
            
                  (7)
               
               
                  Σύμφωνα με τη νέα κοινή σύσταση που υποβλήθηκε από τα κράτη μέλη το 2016, το σχέδιο απορρίψεων αναμένεται να καλύπτει από το 2017 περισσότερα αλιεύματα που προσδιορίζουν τη σε μεγάλο βαθμό μεικτή αλιεία γάδου, μπακαλιάρου εγκλεφίνου, νταουκιού Ατλαντικού και μαύρου μπακαλιάρου, καραβίδας (Nephrops), τη μεικτή αλιεία γλώσσας και ευρωπαϊκής χωματίδας και την αλιεία μπακαλιάρου μερλούκιου κίτρινου μπακαλιάρου. Τα παρεμπιπτόντως αλιευόμενα είδη θα πρέπει επίσης να καλύπτονται σε ορισμένους τύπους αλιείας.
               
            
                  (8)
               
               
                  Στην κοινή σύσταση προτείνεται η εξαίρεση από την υποχρέωση εκφόρτωσης για την καραβίδα που αλιεύεται με κιούρτους, παγίδες και κοφινέλλα στη διαίρεση ICES VI και στην υποπεριοχή VII, για την οποία τα επιστημονικά στοιχεία αποδεικνύουν υψηλά ποσοστά επιβίωσης, αν ληφθούν υπόψη τα χαρακτηριστικά των εργαλείων, οι αλιευτικές πρακτικές και το οικοσύστημα. Η ΕΤΟΕΑ κατέληξε στο συμπέρασμα ότι η εξαίρεση είναι δικαιολογημένη. Ως εκ τούτου, η εν λόγω εξαίρεση θα πρέπει να εξακολουθήσει να συμπεριλαμβάνεται στον παρόντα κανονισμό.
               
            
                  (9)
               
               
                  Στην κοινή σύσταση προτείνεται η εξαίρεση από την υποχρέωση εκφόρτωσης για τα αλιεύματα γλώσσας κάτω από το ελάχιστο μέγεθος αναφοράς διατήρησης, που αλιεύονται από τράτες με πόρτες με εργαλεία 80-99 mm στη διαίρεση ICES VIId εντός έξι ναυτικών μιλίων από την ακτή και εκτός περιοχών αναγνωρισμένων ως περιοχών αναπαραγωγής, κατά τις αλιευτικές δραστηριότητες που πληρούν ορισμένες ειδικές προϋποθέσεις. Τα επιστημονικά στοιχεία αποδεικνύουν υψηλά ποσοστά επιβίωσης, αν ληφθούν υπόψη τα χαρακτηριστικά των εργαλείων και το οικοσύστημα. Η ΕΤΟΕΑ σημείωσε ότι η επιβίωση εξαρτάται από διάφορους παράγοντες και συνέστησε προσοχή κατά την επέκταση των συμπερασμάτων της δοκιμής σε άλλους τύπους αλιείας, αλλά και να αναληφθούν σχετικές περαιτέρω δοκιμές για να στηριχθεί το εν λόγω αίτημα. Ως εκ τούτου, η εν λόγω εξαίρεση θα πρέπει να συμπεριληφθεί στον παρόντα κανονισμό για το 2017, υπό τον όρο ότι ο στόλος που χρησιμοποιεί την εν λόγω εξαίρεση θα λειτουργεί υπό συνθήκες συγκρίσιμες με αυτές της δοκιμής και ότι τα οικεία κράτη μέλη θα προβούν σε επιπλέον δοκιμές. Τα αποτελέσματα αυτών των συμπληρωματικών δοκιμών θα πρέπει να αξιολογηθούν από την ΕΤΟΕΑ το 2017.
               
            
                  (10)
               
               
                  Η κοινή σύσταση περιλαμβάνει επτά εξαιρέσεις de minimis από την υποχρέωση εκφόρτωσης για ορισμένους τύπους αλιείας και έως ορισμένα επίπεδα. Τα στοιχεία που υπέβαλαν τα κράτη μέλη εξετάστηκαν από την ΕΤΟΕΑ, η οποία κατέληξε εν γένει στο συμπέρασμα ότι η κοινή σύσταση περιελάμβανε αιτιολογημένα επιχειρήματα σχετικά με τη δυσκολία περαιτέρω βελτίωσης της επιλεκτικότητας και/ή σχετικά με το δυσανάλογο κόστος διαχείρισης των ανεπιθύμητων αλιευμάτων, συνοδευόμενα σε ορισμένες περιπτώσεις από ποιοτική εκτίμηση των δαπανών. Υπό το πρίσμα των ανωτέρω και ελλείψει διαφορετικών επιστημονικών στοιχείων, είναι σκόπιμο να συμπεριληφθούν οι ως άνω de minimis εξαιρέσεις στον παρόντα κανονισμό με βάση το ποσοστό που προτείνεται στην κοινή σύσταση και σε επίπεδα που δεν υπερβαίνουν τα επιτρεπόμενα δυνάμει του άρθρου 15 παράγραφος 1 του κανονισμού (ΕΕ) αριθ. 1380/2013.
               
            
                  (11)
               
               
                  Η εξαίρεση de minimis για τη γλώσσα, με ανώτατο όριο, κατά την περίοδο 2017-2018, το 3 % των συνολικών ετήσιων αλιευμάτων του εν λόγω είδους από σκάφη που χρησιμοποιούν μανωμένα δίχτυα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση καθορίζεται σαφώς και ότι, ως εκ τούτου, θα πρέπει να περιληφθεί στον παρόντα κανονισμό.
               
            
                  (12)
               
               
                  Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, από σκάφη που υπόκεινται στην υποχρέωση εκφόρτωσης νταουκιού του Ατλαντικού και χρησιμοποιούν τράτες βυθού και γρίπο με μέγεθος ματιών μικρότερο από 100 mm και πελαγικές τράτες για την αλιεία νταουκιού Ατλαντικού στις διαιρέσεις ICES VIId και VIIe, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (13)
               
               
                  Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, από σκάφη που υπόκεινται στην υποχρέωση εκφόρτωσης νταουκιού του Ατλαντικού και χρησιμοποιούν τράτες βυθού και γρίπο με μέγεθος ματιών τουλάχιστον 100 mm για την αλιεία νταουκιού Ατλαντικού στις διαιρέσεις ICES VIIb — VIIj, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (14)
               
               
                  Η εξαίρεση de minimis για το νταούκι Ατλαντικού, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, από σκάφη που υπόκεινται στην υποχρέωση εκφόρτωσης και χρησιμοποιούν τράτες βυθού και γρίπο με μέγεθος ματιών μικρότερο από 100 mm για την αλιεία νταουκιού Ατλαντικού στην υποπεριοχή ICES VII (εξαιρουμένων των VIIa, VIId και VIIe), στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας.
               
            
                  (15)
               
               
                  Όσον αφορά τις τρεις εξαιρέσεις de minimis για το νταούκι Ατλαντικού, ο κατ' εξουσιοδότηση κανονισμός (ΕΕ) 2015/2438 υποχρεώνει τα οικεία κράτη μέλη να υποβάλουν στην Επιτροπή πρόσθετα επιστημονικά στοιχεία που δικαιολογούν την εξαίρεση. Η ΕΤΟΕΑ παρατήρησε ότι, μολονότι τα στοιχεία δεν είναι ακόμη πλήρη, οι συμπληρωματικές πληροφορίες απαντούν σε ορισμένες ανησυχίες της ΕΤΟΕΑ. Η ΕΤΟΕΑ τόνισε την ανάγκη για μια πιο συνεκτική προσέγγιση όσον αφορά το απόθεμα αυτό. Με βάση τα επιστημονικά στοιχεία που εξετάστηκαν από την ΕΤΟΕΑ και λαμβάνοντας υπόψη ότι τα συμπληρωματικά αποδεικτικά στοιχεία που δικαιολογούν την εξαίρεση έχουν βελτιωθεί, η εν λόγω εξαίρεση μπορεί να συνεχιστεί και θα πρέπει να συμπεριληφθεί στον παρόντα κανονισμό.
               
            
                  (16)
               
               
                  Η εξαίρεση de minimis για την καραβίδα, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VII, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι η εξαίρεση ήταν δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
               
            
                  (17)
               
               
                  Η εξαίρεση de minimis για την καραβίδα, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VI, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας και ότι υπάρχουν ποσοτικά στοιχεία που αποδεικνύουν ότι το κόστος διαχείρισης των ανεπιθύμητων αλιευμάτων είναι δυσανάλογο. Η ΕΤΟΕΑ κατέληξε στο συμπέρασμα ότι η εξαίρεση ήταν δικαιολογημένη. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
               
            
                  (18)
               
               
                  Η εξαίρεση de minimis για τη γλώσσα, με ανώτατο όριο, κατά την περίοδο 2017 και 2018, το 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν εργαλεία TBB μεγέθους ματιών 80-119 mm με αυξημένη επιλεκτικότητα στις διαιρέσεις ICES VIId, VIIe, VIIf, VIIg και VIIh, στηρίζεται στο γεγονός ότι είναι πολύ δύσκολο να επιτευχθεί αύξηση της επιλεκτικότητας. Η ΕΤΟΕΑ σημειώνει ότι σκοπός της εξαίρεσης είναι να αντισταθμίσει τη χρήση επιλεκτικότερων εργαλείων και ότι η αιτούμενη εξαίρεση de minimis θα καλύψει τις υπόλοιπες απορρίψεις. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
               
            
                  (19)
               
               
                  Επομένως, κρίνεται σκόπιμο να καταργηθεί ο κατ' εξουσιοδότηση κανονισμός (ΕΕ) 2015/2438 και να αντικατασταθεί από νέο κανονισμό.
               
            
                  (20)
               
               
                  Επειδή τα μέτρα που προβλέπει ο παρών κανονισμός έχουν άμεσο αντίκτυπο στις οικονομικές δραστηριότητες που συνδέονται με τον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2017,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Υλοποίηση της υποχρέωσης εκφόρτωσης
      Η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται στις ζώνες ICES V (εξαιρουμένης της Va και μόνο στα ενωσιακά ύδατα της Vb), VI και VII για τους τύπους αλιείας που προβλέπονται στο παράρτημα του παρόντος κανονισμού.
      Άρθρο 2
      Εξαίρεση που αφορά το ποσοστό επιβίωσης
      1.   Η εξαίρεση από την υποχρέωση εκφόρτωσης που προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη για τα οποία τα επιστημονικά στοιχεία αποδεικνύουν υψηλά ποσοστά επιβίωσης εφαρμόζεται:
      
                  α)
               
               
                  στην καραβίδα (Nephrops norvegicus) που αλιεύεται με κιούρτους, παγίδες ή κοφινέλλα (κωδικοί εργαλείων (3) FPO και FIX) στις υποπεριοχές ICES VI και VII·
               
            
                  β)
               
               
                  το 2017 στα αλιεύματα γλώσσας (Solea solea) κάτω από το ελάχιστο μέγεθος αναφοράς διατήρησης, που αλιεύονται από τράτες με πόρτες (κωδικοί εργαλείων OTT, OTB, TBS, TBN, TB, PTB, OT, PT, TX) με μέγεθος ματιών του σάκου 80-99 mm στη διαίρεση ICES VIId εντός έξι ναυτικών μιλίων από την ακτή και εκτός περιοχών αναγνωρισμένων ως περιοχών αναπαραγωγής κατά τις αλιευτικές δραστηριότητες που πληρούν τις παρακάτω προϋποθέσεις: σκάφη μέγιστου μήκους 10 μέτρων, μέγιστης ισχύος μηχανής 180 kW, όταν αλιεύουν σε ύδατα βάθους μικρότερου των 15 μέτρων και με περιορισμό χρήσης των συρόμενων εργαλείων σε διάρκεια έως 1:30 ώρα. Τα εν λόγω αλιεύματα γλώσσας πρέπει να ελευθερώνονται αμέσως.
               
            2.   Έως την 1η Μαΐου 2017, τα κράτη μέλη που έχουν άμεσο διαχειριστικό συμφέρον στα βορειοδυτικά ύδατα υποβάλλουν στην Επιτροπή οιαδήποτε πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1 στοιχείο β). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) θα αξιολογήσει τα εν λόγω στοιχεία πριν από την 1η Σεπτεμβρίου 2017.
      Άρθρο 3
      Εξαιρέσεις de minimis
      Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες:
      
                  α)
               
               
                  για το νταούκι Ατλαντικού, (Merlangius merlangus), κατ' ανώτατο όριο 7 % των συνολικών ετήσιων αλιευμάτων του εν λόγω είδους το 2017 και 6 % το 2018, από σκάφη που υπόκεινται στην υποχρέωση εκφόρτωσης και χρησιμοποιούν τράτες βυθού και γρίπο με μέγεθος ματιών μικρότερο από 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM, PTM) για την αλίευση νταουκιού Ατλαντικού στις διαιρέσεις ICES VIId και VIIe.
               
            
                  β)
               
               
                  για το νταούκι Ατλαντικού, (Merlangius merlangus), κατ' ανώτατο όριο 7 % των συνολικών ετήσιων αλιευμάτων του εν λόγω είδους το 2017 και 6 % το 2018, από σκάφη που υπόκεινται στην υποχρέωση εκφόρτωσης και χρησιμοποιούν τράτες βυθού και γρίπο με μέγεθος ματιών τουλάχιστον 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM και PTM) για την αλιεία νταουκιού Ατλαντικού στις διαιρέσεις ICES VIIb — VIIj.
               
            
                  γ)
               
               
                  για το νταούκι Ατλαντικού, (Merlangius merlangus), κατ' ανώτατο όριο 7 % των συνολικών ετήσιων αλιευμάτων του εν λόγω είδους το 2017 και 6 % το 2018, από σκάφη που υπόκεινται στην υποχρέωση εκφόρτωσης και χρησιμοποιούν τράτες βυθού και γρίπο με μέγεθος ματιών μικρότερο από 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT και TX) και πελαγικές τράτες (OTM και PTM) για την αλίευση νταουκιού Ατλαντικού στην υποπεριοχή ICES VII, εκτός από τις διαιρέσεις VIIa, VIId και VIIe.
               
            
                  δ)
               
               
                  για την καραβίδα (Nephrops norvegicus), έως και 7 %, κατ' ανώτατο όριο, το 2017, και 6 % κατ' ανώτατο όριο, το 2018, των συνολικών ετήσιων αλιευμάτων του εν λόγω είδους, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VIΙ·
               
            
                  ε)
               
               
                  για την καραβίδα (Nephrops norvegicus), έως και 7 %, κατ' ανώτατο όριο, το 2017 και 6 % κατ' ανώτατο όριο, το 2018, των συνολικών ετήσιων αλιευμάτων του εν λόγω είδους, από σκάφη που υπόκεινται στην υποχρέωση εκφόρτωσης καραβίδας στην υποπεριοχή ICES VΙ·
               
            
                  στ)
               
               
                  για τη γλώσσα (Solea solea), έως και 3 %, κατ' ανώτατο όριο, το 2017 και το 2018, των συνολικών ετήσιων αλιευμάτων του εν λόγω είδους από σκάφη που χρησιμοποιούν μανωμένα και απλάδια δίχτυα για την αλίευση γλώσσας στις διαιρέσεις ICES VIId, VIIe, VIIf και VIIg·
               
            
                  ζ)
               
               
                  για τη γλώσσα (Solea solea), έως και 3 %, κατ' ανώτατο όριο, το 2017 και το 2018, των συνολικών ετήσιων αλιευμάτων του εν λόγω είδους από σκάφη που υπόκεινται στην υποχρέωση εκφόρτωσης γλώσσας και χρησιμοποιούν εργαλεία TBB μεγέθους ματιών 80-119 mm με αυξημένη επιλεκτικότητα, όπως τεμάχιο επιμήκυνσης με μεγάλα μάτια, στις διαιρέσεις ICES VIId, VIIe, VIIf, VIIg και VIIh.
               
            Άρθρο 4
      Σκάφη που υπόκεινται στην υποχρέωση εκφόρτωσης
      1.   Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα του παρόντος κανονισμού, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
      Τα σκάφη που όφειλαν να τηρήσουν την υποχρέωση εκφόρτωσης για ορισμένους τύπους αλιείας το 2016 εξακολουθούν να υπόκεινται στην υποχρέωση εκφόρτωσης όσον αφορά τα συγκεκριμένα είδη αλιείας.
      2.   Πριν από τις 31 Δεκεμβρίου 2016, τα οικεία κράτη μέλη υποβάλλουν στην Επιτροπή και στα άλλα κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους των σκαφών που καθορίζονται σύμφωνα με την παράγραφο 1 για κάθε συγκεκριμένο τύπο αλιείας που περιλαμβάνεται στο παράρτημα. Τα κράτη μέλη επικαιροποιούν τους εν λόγω καταλόγους.
      Άρθρο 5
      Κατάργηση
      Ο κατ' εξουσιοδότηση κανονισμός (ΕΕ) 2015/2438 καταργείται.
      Άρθρο 6
      Έναρξη ισχύος
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Ιανουαρίου 2017 έως τις 31 Δεκεμβρίου 2018.
      Το άρθρο 4 εφαρμόζεται από την ημερομηνία έναρξης ισχύος του παρόντος κανονισμού.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 12 Οκτωβρίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 354 της 28.12.2013, σ. 22.
      
         (2)  Κατ' εξουσιοδότηση κανονισμός (ΕΕ) 2015/2438 της Επιτροπής, της 12ης Οκτωβρίου 2015, για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στα Βορειοδυτικά Ύδατα (ΕΕ L 336 της 23.12.2015, σ. 29).
      
         (3)  Οι κωδικοί αλιευτικών εργαλείων που χρησιμοποιούνται στον παρόντα κανονισμό καθορίζονται από τον Οργανισμό Τροφίμων και Γεωργίας των Ηνωμένων Εθνών.
      
         ΠΑΡΑΡΤΗΜΑ
         
            Τύποι αλιείας που υπόκεινται στην υποχρέωση εκφόρτωσης
         
         
                     α)
                  
                  
                     Αλιεία στα ενωσιακά και διεθνή ύδατα της υποπεριοχής ICES VI και της διαίρεσης Vb
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα μπακαλιάρου εγκλεφίνου και τα παρεμπίπτοντα αλιεύματα γλώσσας, χωματίδας και ζαγκέτας, όπου το σύνολο των εκφορτώσεων ανά σκάφος όλων των ειδών, κατά το 2014 και το 2015 (*1), περιλάμβανε σε ποσοστό άνω του 5 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
                                 Καραβίδα (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Τράτες, γρίποι, κιούρτοι, παγίδες και κοφινέλλα
                              
                              
                                 Όλα
                              
                              
                                 Όλα τα αλιεύματα καραβίδας και τα παρεμπίπτοντα αλιεύματα μπακαλιάρου εγκλεφίνου, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*1) περιλάμβανε καραβίδα σε ποσοστό άνω του 20 %
                              
                           
               
                     β)
                  
                  
                     Αλιεία μπακαλιάρου μερλούκιου με TAC στις υποπεριοχές ICES VI και VII και στα ενωσιακά και διεθνή ύδατα της διαίρεσης ICES Vb
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Μπακαλιάρος μερλούκιος Merluccius merluccius
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα μερλούκιου, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*2) περιλάμβανε μπακαλιάρο μερλούκιο σε ποσοστό άνω του 20 %
                              
                           
                                 Μπακαλιάρος μερλούκιος Merluccius merluccius
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα μπακαλιάρου μερλούκιου
                              
                           
                                 Μπακαλιάρος μερλούκιος Merluccius merluccius
                              
                              
                                 LL, LLS, LLD, LX, LTL, LHP, LHM
                              
                              
                                 Όλα τα παραγάδια
                              
                              
                                 Όλα
                              
                              
                                 Όλα τα αλιεύματα μπακαλιάρου μερλούκιου
                              
                           
               
                     γ)
                  
                  
                     Τύποι αλιείας με TAC που καλύπτουν την υποπεριοχή ICES VII για την καραβίδα
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Περιγραφή αλιευτικού εργαλείου
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Καραβίδα (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Τράτες, γρίποι, κιούρτοι, παγίδες και κοφινέλλα
                              
                              
                                 Όλα
                              
                              
                                 Όλα τα τα αλιεύματα καραβίδας, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*3), περιλάμβανε καραβίδα σε ποσοστό άνω του 20 %
                              
                           
               
                     δ)
                  
                  
                     Τύποι αλιείας στη διαίρεση ICES VIIa
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα μπακαλιάρου εγκλεφίνου, όπου το σύνολο των εκφορτώσεων ανά σκάφος όλων των ειδών, κατά το 2014 και το 2015 (*4), περιλάμβανε σε ποσοστό άνω του 10 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
               
                     ε)
                  
                  
                     Τύποι αλιείας στη διαίρεση ICES VIId
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γλώσσα (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Τράτες
                              
                              
                                 < 100 mm
                              
                              
                                 Όλα τα αλιεύματα γλώσσας, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*5), περιελάμβαναν τη γλώσσα σε ποσοστό άνω του 5 %
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα νταουκιού του Ατλαντικού, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*5), περιελάμβανε σε ποσοστό άνω του 20 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
               
                     στ)
                  
                  
                     Τύποι αλιείας στη διαίρεση ICES VIIe όσον αφορά τη γλώσσα
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*6), περιελάμβαναν τη γλώσσα σε ποσοστό άνω του 5 %
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
               
                     ζ)
                  
                  
                     Τύποι αλιείας στις διαιρέσεις ICES VIId και VIIe για τον κίτρινο μπακαλιάρο
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Κίτρινος μπακαλιάρος (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα και τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα κίτρινου μπακαλιάρου
                              
                           
               
                     η)
                  
                  
                     Τύποι αλιείας στις διαιρέσεις ICES VIIb, VIIc και VIIf — VIIk
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γλώσσα (Solea solea)
                              
                              
                                 TBB
                              
                              
                                 Όλες οι δοκότρατες
                              
                              
                                 Όλα
                              
                              
                                 Όλα τα αλιεύματα γλώσσας, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*7), περιείχαν γλώσσα σε ποσοστό μεγαλύτερο του 5 %
                              
                           
                                 Γλώσσα (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Όλα τα μανωμένα δίχτυα & τα απλάδια δίχτυα
                              
                              
                                 Όλα
                              
                              
                                 Όλα τα αλιεύματα γλώσσας
                              
                           
               
                     θ)
                  
                  
                     Τύποι αλιείας στις διαιρέσεις ICES VIIb, VIIc, VIIe και VIIf — VIIk
                     
                                 Τύπος αλιείας
                              
                              
                                 Κωδικός αλιευτικού εργαλείου
                              
                              
                                 Αλιευτικά εργαλεία
                              
                              
                                 Μέγεθος ματιών
                              
                              
                                 Είδος προς εκφόρτωση
                              
                           
                                 Γάδος (Gadus morhua), μπακαλιάρος εγκλεφίνος (Melanogrammus aeglefinus), νταούκι Ατλαντικού (Merlangius merlangus) και μαύρος μπακαλιάρος (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Τράτες και γρίποι
                              
                              
                                 Όλα
                              
                              
                                 Όλα τα αλιεύματα νταουκιού του Ατλαντικού, όταν το σύνολο των εκφορτώσεων ανά σκάφος όλων των ειδών, κατά το 2014 και το 2015 (*8), περιελάμβανε σε ποσοστό άνω του 20 % τα ακόλουθα γαδοειδή: γάδο, μπακαλιάρο εγκλεφίνο, νταούκι Ατλαντικού και μαύρο μπακαλιάρο σε συνδυασμό
                              
                           
               
            (*1)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*2)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*3)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*4)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*5)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*6)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*7)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.
         
            (*8)  Τα σκάφη που υπόκεινται στην υποχρέωση εκφόρτωσης στην αλιεία του τύπου αυτού, σύμφωνα με τον κατ' εξουσιοδότηση κανονισμό (ΕΕ) 2015/2438 παραμένουν στον κατάλογο που αναφέρεται στο άρθρο 4 του παρόντος κανονισμού, παρά τη μεταβολή της περιόδου αναφοράς και εξακολουθούν να υπόκεινται στην υποχρέωση εκφόρτωσης στην αλιεία του τύπου αυτού.